b'\n_START_ARTICLE_\nPompejev steber\n_START_SECTION_\nKonstrukcija\n_START_PARAGRAPH_\nMonolitni steber je visok 20,46 m in ima premer 2,71 m pri bazi. Te\xc5\xbea posameznega kosa rde\xc4\x8dega asuanskega granita je ocenjena na 285 ton. Steber je visok 26,85 m, vklju\xc4\x8dno z bazo in kapitelom. Nekateri viri podajajo nekoliko odstopajo\xc4\x8de dimenzije. _NEWLINE_Vendar pa ni bil zgrajen v \xc4\x8dast Pompeju, ampak ga je v letu 297/8 postavil egiptovski guverner [Aeliusa] Publij, v \xc4\x8dast cesarja Dioklecijana, po zmagi leta 296 nad aleksandrijskim uporom[10]. Ni jasno ali je Pompejev steber prvotno nosil Dioklecijanov kip. Tako imenovani Nilski mozaik iz Palestrine iz 5. stoletja, ki so ga odkrili v izraelskem mestu Seforis, prikazuje prizor iz Egipta z ve\xc4\x8d stavbami, vklju\xc4\x8dno s stebrom s kipom na vrhu.\n_START_SECTION_\nAnekdote\n_START_PARAGRAPH_\nMuslimanski popotnik Ibn Battuta je leta 1326 obiskal Aleksandrijo. Opisuje steber in pripoveduje zgodbo o tekmovalcu, ki je ustrelil pu\xc5\xa1\xc4\x8dico povezano z vrvico, nad steber. To mu je omogo\xc4\x8dilo, da je povlekel pu\xc5\xa1\xc4\x8dico, ki je bila povezana z vrvjo in jo pritrdil na drugi strani, da bi se povzpel na vrh stebra. _NEWLINE_V za\xc4\x8detku leta 1803 je britanski poveljnik John Shortland iz HMS Pandour letel z zmajem nad Pompejevim stebrom. To mu je omogo\xc4\x8dilo, da je vrgel vrvi, nato pa vrvno lestev. 2. februarja sta se on in John White, Pandourjev oficir, povzpela na vrh. Ko sta pri\xc5\xa1la na vrh, sta pokazala Union Jack, nazdravila kralju Juriju III. in ponovila tri vzklike. \xc5\xa0tiri dni kasneje so se spet povzpeli na steber, postavili drog, utrdili vremenske lopatice, pojedli goveji zrezek in ponovno po\xc4\x8dastili kralja.'